
	Cyfraniad at Asesiad Cyffredinol y Modwl  (%):
	
	

	Darlithydd:

	Gwiriwr Mewnol:

	Teitl yr Aseiniad:
	‘Disgrifiwch ddigwyddiad dysgu a ddigwyddodd yn ystod eich lleoliad.
Adfyfyriwch ar beth ddigwyddodd, gan gysylltu digwyddiadau â damcaniaethau dysgu ac addysgu.
Gwnewch argymhellion ynghylch sut gallech chi wella’ch arfer eich hun yng ngoleuni hyn, a chrëwch boster digidol i ddangos sut byddech yn defnyddio’r holl wybodaeth hyn i ddatblygu elfennau amgylchedd dysgu effeithiol.’
	Nifer o eiriau (neu’r cyfwerth): 
	4550
	

	Dyddiad cyflwyno:
	17/10/18
	Dyddiad dychwelyd marciau dros dro ac adborth ysgrifenedig: 
	14/11/18
	

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 
	

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   
	



Rhagymadrodd
Pwrpas yr asesiad hwn yw cysylltu arsylwadau profiad lleoliad ysgol yn Ne-ddwyrain Cymru â damcaniaethau dysgu ac addysgu. Yn ogystal a hyn, rhoddwyd argymhellion ynghylch sut i wella arfer dysgu gan gynnwys poster digidol i bortreadu amgylchedd dysgu effeithiol. Canolbwyntiwyd ar y defnydd o gystadleuaeth yn y dosbarth er mwyn hybu cymhelliant y plant i ddysgu. Dadl yr aseiniad yma yw bod cydbwysedd yn null ac athroniaeth addysgu yn hollbwysig i hybu cymhelliant pob plentyn tuag at ddysgu. Arsylwyd gwers mathemateg blwyddyn tri, a chyfeiriwyd at addysgu'r athrawes, ymatebion y plant ac arsylwadau cyffredinol trwy gydol yr aseiniad.
   Diogelwyd anhysbysrwydd y plant a’r ysgolion gan atal defnyddio enwau'r plant, yr athrawon ac yr ysgol. Newidiwyd yr enwau yn addas. Defnyddiwyd y termau ‘awyrgylch cystadleuol’ a ‘chystadleuaeth’ yn ymgyfnewidiol yn yr aseiniad hwn. Bydd yr aseiniad yma yn dadlau o safbwynt athronyddol gan ddefnyddio astudiaethau achos i gefnogi'r ddadl. Wedi’r cyfan, cyfrannodd athronwyr hynafol i’r ddadl. Dadl Plato (Randall, 2012) yn ei Republic oedd yr angenrheidrwydd i blant gadael gofal eu mamau i’w cael eu haddysgu. Credodd Plato fod addysg yn holistig, felly dyle addysg cynnwys ffeithiau, sgiliau, ymarfer corfforol a’r celfyddydau. Ond yn enwedig ar ffeithiau a sgiliau. Dadlodd Aristotle (Randall, 2012) bod pwrpas addysg oedd creu egwyddorion da am y wladwriaeth. Anghytunodd Rousseau (Randall, 2012) gyda Plato am ei fod yn anymarferol ac anghytunodd gyda Aristotle oherwydd credodd bod y wladwriaeth yn pydru. Yn gyferbyniol, dadlodd bod plant gyda chwilfrydedd ynddyn nhw yn naturiol. Mae llawer yn ystyried Rousseau fel tad progressivism ac addysg sy’n canoledig ar blant (Randall, 2012). Dadlodd John Dewey bod addysg yn rhy awdurdodus a llym, ac yn bwydo ffeithiau a gwybodaeth lawr i’r plant (Randall, 2012). Felly mae athroniaeth addysg yn hollbwysig i’r ddadl. Bydd archwilio cymhelliant dysgu yn y dosbarth mewn golau damcaniaethau addysg yn ddefnyddiol iawn ar gyfer creu dosbarth delfrydol. 
   Bydd yr aseiniad yma yn defnyddio arsylwadau y defnydd o gystadleuaeth i greau cymhelliant tuag at ddysgu yn nosbarth blwyddyn tri ac archwiliadu mewn i wahnol damcaniaethau- lluniadaeth ac ymddygiadaeth yn enwedig- i ddalau bod dosbarth delfrydol yn cynnwys amryw o ddulliau dysgu. Mae hyn yn cynnwys canmol ymdrech yn ogystal a gwaith da; dysgy tu allan yn ogystal a tu fewn; yr athro yn dysgu hwyluso yn ogystal ag o flaen y dosbarth; darllen fel unigolion mewn cornel darllen yn ogystal a darllen ar y cul fel dosbarth.
   
Rhan 1: Arsylwi
Mae’r ysgol wedi ei leoli ym mhentref bach yn ne-ddwyrain Cymru (Estyn 2016). Mae 107 o ddisgyblion yn mynychu’r ysgol o dri i ddeg mlwydd oed. Dywedwyd Estyn,

‘The school is currently a pioneer school and is working with the Welsh Government and other schools to proceed with developments relating to the curriculum’

Mae 90% o ddisgyblion yn siarad Cymraeg yn rhugl ac mae 41% o gartrefi iaith gyntaf Cymraeg. Barnwyd Estyn perfformiad yr ysgol yn dda, sy’n golygu mae ganddo,

‘Many strengths and no important areas requiring significant improvement’

Ymhellach, o’r rhestr o resymau am y farn hon, dywedwyd yn gyntaf,

‘The current performance of the school is good because […] Most pupils make good overall progress from their starting points […] Staff use performance data effectively to monitor pupils’ progress’

Yn amlwg, mae cynnydd academaidd yn bwysig i’r ysgol. Arsylwyd yn nosbarth blwyddyn tri bod awyrgylch cystadleuol yn ffactor bwysig tu ôl y cynnydd academaidd. Er hynny, un rheswm arall rhoddodd Estyn oedd,

‘Pupils […] develop positive attitudes to learning’

Mae agwedd bositif tuag at ddysgu ddim yn gallu bodoli dim ond gyda chymhelliant allanol oherwydd nid yw pob plentyn yn magu cymhelliant o gystadleuaeth, ac nid yw pob plentyn yn gystadleuol. Mae arferion cynhwysol yn bwysig. Mae angen i blant dysgu am mwy nag ennill gwobrau yn unig, ond i ddysgu er lles dysgu. Felly bydd yr aseiniad yma yn dadlau am gydbwysedd ynglŷn â’r graddau gallwyd defnyddio cystadleuaeth yn y dosbarth i sicrhau cymhelliant tuag at ddysgu.

   Dysgodd yr athrawes mathemateg i’r dosbarth cyfan flwyddyn tri gyda phawb yn eistedd ar y mat. Dysgodd y dosbarth gwahanol symiau lluosi syml a chymhleth. Defnyddiodd y dosbarth byrddau gwyn. Ysgrifennon eu hatebion i’r cwestiwn ar eu byrddau gwyn. Dewisodd un disgybl i rannu gyda’r dosbarth cyfan yr ateb cywir. Gwobrwyodd pob plentyn a wnaeth ateb cwestiwn anodd gyda phwyntiau i naill ai’r bechgyn neu’r merched. Roedd y dosbarth yn cynnwys bordydd gyda phedwar neu bump plant o’u gwmpas am waith grŵp a gwaith cymdeithasol. Roedd yr athrawes yn eistedd ar ei desg o flaen y dosbarth. Ar y waliau roedd adrannau gwahanol yn seiliedig ar thema'r tymor gyda gwaith y plant o’u gwmpas. Ar adran arall roedd yna ‘Seren yr Wythnos’ a ‘Disgybl y Dydd’ gyda llun ag enw'r plentyn arno. Ar ddrws y dosbarth roedd yna siart ‘Perfformiad Blwyddyn 3’ gydag enwau pob disgybl arno. Defnyddiwyd y siart i gofnodi ymddygiad a pherfformiad academaidd y plant. Roedd mwyafrif o'r dosbarth ar ben y siart gydag ymddygiad a pherfformiad da. O gwmpas gweddill y dosbarth roedd amryw o adnoddau, gan gynnwys adnoddau ysgrifennu, mathemateg, celf a chyfrifiaduron. Mae’n amlwg fod y dosbarth yn gyfoethog gyda'i adnoddau ac yn gystadleuol yn ei agwedd.
   Yn gyfan gwbl, roedd hyn i gyd yn darlunio awyrgylch lliwgar ac optimistaidd yn y dosbarth. Yng nghanol yr awyrgylch yma roedd yr athrawes yn fywiog a brwdfrydig. Ar ddiwedd y wers, canodd yr athrawes y teitlau ar y pwyntpwer gyda’r plant gan wneud symudiadau gyda’i bysedd a dwylo i gynorthwyo’r dysgu a chanolbwyntio. Canodd yr athrawes cyfeiriadau i’r plant hefyd. Er enghraifft, ar ddiwedd y wers canodd,

Athrawes: Ewch i eistedd ar y mat, ar y mat!
Pawb: *clap, clap*
Athrawes: Ewch i eistedd ar y mat, ar y mat!
Pawb: *clap, clap*
Athrawes: Ewch i eistedd ar y mat, ewch i eistedd ar y mat, ewch i eistedd ar y mat, ar y mat!
Pawb: *clap, clap; a phawb wedi eistedd i lawr*

O ganlyniad roedd y plant yn edrych yn barod ac yn awyddus i ddysgu. Enwodd yr athrawes y plant yn ôl eu henwau cyntaf ac yn rhoi clod i blant penodol am ymddygiad dda yn ogystal ag atebion cywir. Er enghraifft,

Disgybl A: *symud o gwmpas y dosbarth i helpu ei ffrind gyda chwestiwn mathemategol*
Athrawes: Da iawn i ti! Deg pwynt i’r merched.

Nid oedd yr athrawes yn dros ben llestri gan orbwysleisio cystadleuaeth. Nid oedd cosb i ddisgybl a chafodd y cwestiwn yn anghywir. Yn hytrach, ymdrechodd yr athrawes i greu awyrgylch cyfeillgar yn y dosbarth. Er enghraifft, cododd plentyn ei law i ateb y cwestiwn, ond ar ôl tua phedwar eiliad ymyrrodd yr athrawes gan ofyn,

Athrawes: I ti eisiau rhywun helpu ti?
Disgybl B: Ydw
Athrawes: Iawn ‘te, amser i ffonio ffrind!
Disgybl B: *dewis disgybl arall i’w helpu ateb y cwestiwn*

Mae hwn yn dangos bod yna elfennau o gyfeillgarwch, diogelwch a chymorth yn ogystal â chystadleuaeth yn y dosbarth yma. Mae’r cydbwysedd yma yn hollbwysig, fel bydd yr aseiniad hwn yn dadlau. Mae ymateb Disgybl B yn dystiolaeth o hyn. Roedd ei fynegiad wyneb yn dangos ei fod yn hapus a chyfforddus i ffonio ffrind i’w helpu ateb y cwestiwn. Nid oedd unrhyw argraff ei fod â chywilydd oherwydd ni atebodd y cwestiwn. Mae hyn yn elfen bwysig oherwydd nid yw pob plentyn yn elwa o awyrgylch cystadleuol yn y dosbarth (Claxton a Carr, 2010). Yn wrthwynebol, mae rhai plant yn derbyn niwed o ganlyniad i awyrgylch cystadleuol oherwydd mae hyn yn rhoi gormod o straen arnyn nhw i fodloni'r athro ac i gael yr atebion i gyd yn gywir. Fe wnaeth yr athrawes ag arsylwyd llwyddo creu cydbwysedd yn awyrgylch y dosbarth.
   Defnyddiodd yr athrawes dulliau gwahanol i hybu cystadleuaeth yn y dosbarth. Roedd yna hunaniaeth i’r dosbarth. Enw'r dosbarth oedd ‘Gwyon Gwiwer’. Ar ddesg yr athrawes oedd tedi gwiwer a llun cartŵn o’r wiwer ar lawer o’r waliau, yn enwedig ar y waliau ag oedd yn cynnwys ‘Seren yr Wythnos’ a ‘Tacluswr y Dydd’. Roedd y wiwer yn cael ei rhoi i’r Seren yr Wythnos fel gwobr. Defnyddiodd hunaniaeth y dosbarth i hybu gystadleuaeth er lles gwaith safonol.

   Dewiswyd arsylwad hyn oherwydd roedd cydbwysedd yn y ffordd gwnaeth yr athrawes dysgu. Canolbwyntiodd ar gystadleuaeth i sbarduno cymhelliant at ddysgu yn y disgyblion, ond hefyd ychwanegodd dulliau gwahanol o ddysgu i sbarduno cymhelliant i ddysgu yn y disgyblion, megis rhoi amser meddwl a chyfle i “ffonio ffrind” i dderbyn help neu i glywed barnau gwahanol.
   Yn ogystal â hwn, arholwyd siarad archwiliadol yn y dosbarth mewn cyd-destun cystadleuaeth. Nid oes llawer o le am siarad archwiliadol oherwydd mewn cyd-destun cystadleuol mae’r athrawes yn siarad mwy na’r disgyblion. Nid oes llawer o le am greadigrwydd oherwydd mae’r disgyblion ac yr athrawes yn chwilio am yr ateb cywir er lles ennill gwobr. Dyna natur cystadleuaeth. Dydy hwn ddim yn dda oherwydd mae siarad yn hollbwysig ar gyfer dysgu. Yn eiriau un damcaniaethwr,

‘Talk has always been one of the essential tools of teaching, and the best teachers use it with precision and flair. But talk is much more than an aid to effective teaching. Children, we now know, need to talk, and to experience a rich diet of spoken language, in order to think and to learn. Reading, writing and number may be the acknowledged curriculum ‘basics’, but talk is arguably the true foundation of learning.’
(Alexander 2010)

Mae angen siarad archwiliadol. Mae’r dull ag arsylwyd yn pwysleisio siarad dadliad a chronnus. Mae’r dull yma yn rhwystro'r plant rhesymu a datblygu eu meddyliau trwy siarad.
   Un broblem sy’n frawychus o ganlyniad i ddiffyg siarad archwiliadol yw’r diffyg datblygu sgiliau creadigol a meddwl beirniadol. Mae hwn yn berthnasol iawn i feta-wybyddiaeth, sef y gallu i gynllunio, datblygu ac adfyfyrio. Meta-wybyddiaeth yw meddwl amdano feddwl. Ni ddarparodd yr athrawes llawer o gyfleodd i wneud hyn yn y dosbarth. Dyma agwedd arall dyller ystyried ac ychwanegu yn y wers.

   Mae llawer o ddulliau arsylwi plant ar gael (Llywodraeth Cymru, 2008). Dewiswyd y dull arsylwi cynlluniedig am gyfnod o amser. Caniatawyd hyn i gystadleuaeth cael ei ganolbwyntio ar yn yr arsylwad, yn ogystal ag ymatebion gwahanol ddisgyblion. Mae hyn yn rhoi amryw o gyd-destunau ble mae plant yn elwa neu’n niweidi o ganlyniad i gystadleuaeth yn y dosbarth. Canolbwyntiwyd ar y graddau a wnaeth gymhelliant tuag at ddysgu cael ei sbarduno o ganlyniad i gystadleuaeth. Ar y llaw arall, mae cyfyngiadau o ddefnyddio dull yma o arsylwi. Bydd arsylwi cynlluniedig ar blant sydd wedi’u targedu yn rhoi mewnwelediadau ychwanegol. Bydd targedi blentyn yn dangos sut mae’r unigolyn yn ymateb mewn sefyllfaoedd, hwyliau ac amgylchoedd gwahanol. Er arsylwyd ar ymatebion rhai unigolion tuag at gystadleuaeth, gall yr un unigolion ymateb mewn ffordd cwbl wahanol ar ddydd arall. Mae hwn yn rhywbeth gallwyd ystyried tro nesaf.

Rhan 2: Cysylltu
Mae’r gystadleuaeth yn nosbarth blwyddyn tri yn gysylltiedig gyda’r damcaniaeth ymddygiadaeth. Y tri phrif ddamcaniaeth yw ymddygiadaeth, lluniadaeth a lluniadaeth gymdeithasol. Yn ôl ymddygiadaeth, mae’r dysgwr yn oddefgar trwy ymateb i stimulus amgylcheddol. Mae adborth positif neu negyddol yn effeithio ymddygiad ac ymatebion y disgybl. Mae’r defnydd o gystadleuaeth a gwobrau am ennill hefyd yn gysylltiedig ag ymddygiadaeth. Un o’r brif feirniadaeth yn erbyn ymddygiadaeth yw mai dealltwriaeth yw’r nodwedd bwysicaf i’r dysgwyr, a dydy ymddygiadaeth ddim yn warantau hyn. Mae ymddygiadaeth yn asesu addysgu sy’n seiliedig ar nodweddion allanol, yn hytrach na’r awydd mewnol i ddysgu. Mewn geiriau un damcaniaethwr,

‘Learners may be behaviourally active but not cognitively active’ (Mayer 2004)

Mae’n debyg bod y dull o ddefnyddio cystadleuaeth i hybu cymhelliant at ddysgu yn hybu cymhelliant i ennill, ac nid i ddysgu, o leiaf tuag at rai disgyblion.

   Mae Carole Dweck (2006) yn feirniadol o ymddygiadaeth. Seicolegwr yw hi sy’n arbenigwr mewn cymhelliant. Mae Dweck yn amddiffyn y ‘growth mindset’ yn erbyn y ‘fixed mindset’. Mae Dweck yn credu mai cystadleuaeth yn y dosbarth dim yn dda neu yn ddrwg, ond mae hi’n dadlau tri phwynt mewn beirniadaeth o’r damcaniaeth yma. Yn gyntaf, mae cystadleuaeth yn wir allu arwain tuag at gymhelliant. Yn ail, mae rhoi plant yn safleoedd gwahanol yn ôl gallu ddim yn golygu maent wedi dysgu. Yn drydydd, mae cystadleuaeth yn cymryd yr hwyl allan o ddysgu. Mewn un cyfweliad dywedodd,

‘Rankings are demoralising for some with a fixed mindset, i.e. being told they’re stupid, or at the bottom. It needs to be done in love’ (Dweck, 2014)

Mae Dweck yn rhybuddio am ganmol deallusrwydd plant oherwydd mae’n rhwystro cymhelliant a pherfformiad. O ganlyniad, bydd y plant yn osgoi heriau rhag ofn iddynt edrych yn anneallus.
   Mae beirniadaeth Dweck yn berthnasol i ddosbarth sy’n canolbwyntio yn hollol ar gystadleuaeth heb drugaredd neu gariad yn cael ei ddangos wrth yr athro. Mae angen cydbwysedd. Mae Dweck wedi taro’r hoelen ar ei phen gan nodi bod rhai plant yn tanberfformio ac yn swil wrth wynebu heriau oherwydd yr ofn o fethu cyflawni'r her, neu i wneud yn anghywir ac yn edrych yn anneallus (The McKinsey Report, 2007). Er hynny, mae awyrgylch cystadleuol gyda buddion. Mae pryderon Dweck yn cyfeirio at sefyllfa eithafol yn y dosbarth. Hynny yw, oes mae’r athro yn canmol y plant gyda gallu cryf ond ddim yn sensitif neu hyd yn oed yn bychanu plant llai galluog. Yn gyferbyniol, mae angen cydbwysedd o gystadleuaeth, sensitifrwydd ac anogaeth. Bydd gorbwysleisio un o’r agweddau yma yn niweidiol a cholledus.
   Arsylwyd ar grŵp o ferched ac ni wnaeth un ymateb at herion yr athrawes, a ddangoson nhw ddim sylw at y system pwyntiau am waith neu ymddygiad da. Yn lle, gwnaethon nhw dreulio eu hamser yn ateb mwy o gwestiynau ar eu taflen gwaith pan gyhoeddodd yr athrawes bod Disgybl C wedi ennill pwyntiau i’r bechgyn. Nid yw pob plentyn yn ymateb at gystadleuaeth mewn yr un ffordd. Mae cydbwysedd yn hollbwysig. Mae rhaid canmol ymdrech er lles addysg y plant. Yn ddiddorol, arsylwyd yr un bwrdd o ferched ymateb yn fywiol at glod yr athrawes tuag at eu hymdrech.

Athrawes: *edrych ar waith bwrdd o ferched*
Athrawes: Da iawn merched; chi wedi ymdrechi’n galed ar dasg yma.
Merched: *gwenu at yr athrawes*
Merch A: Fi wedi gorffen adran A ac adran B.
Merch B: Fi bron wedi gorffen adran B hefyd.
Merched: *chwerthin gyda’i gilydd ac yn parhau i weithio*

Mae’r arsylwad yma yn dystiolaeth o bŵer canmol ac annog ymdrech plant, ac yr angen i gael cydbwysedd o ganmol gallu ac ymdrech.

   Prif gystadleuydd ymddygiadaeth yw lluniadaeth. Mewn geiriau un damcaniaethwr,

‘Constructivists view learning as the result of mental construction. That is, learning takes place when new information is built into and added onto an individual's current structure of knowledge, understanding and skills’ (Pritchard 2017)

Mae’r damcaniaethwyr allweddol yn cynnwys Bruner, Piaget a Montessori. Maent yn gweld plant fel gwyddonwyr. Mae plant yn dysgu trwy archwilio’r amgylchedd, ond mae'r broses o ddysgu yn fewnol. Cafodd Alfie Kohn ei ddylanwadu gan John Dewey a Jean Piaget. Mae Kohn yn amddiffyn progressivism sy’n gweld y dysgwr yn gwneud synnwyr o’r byd o’i gwmpas yn lle amsugno gwybodaeth i mewn trwy bregethu'r athro. Mae Kohn (1993) yn dadlau yn erbyn ymddygiadaeth. Dyma rhai rhesymau rhoddodd sy’n berthnasol i’r dosbarth ag arsylwyd.

‘Rewards do not create a lasting commitment. They merely, and temporarily, change what we do’ (Kohn, 1993)

Mae hyn yn berthnasol i’r gwahaniaeth rhwng cymhelliant mewnol a chymhelliant allanol. Mae’r gwrthwynebiad yma yn gryf. Cymhelliant allanol yw’r cymhelliant i berfformio er lles ennill gwobr ac osgoi cosb. Cymhelliant mewnol yw’r cymhelliant i berfformio er lles perfformio a boddhad personol. Gallwyd ei ddadlau bod dim gwahaniaeth rhwng cymhelliant mewnol ac allanol mewn cyd-destun y dosbarth oherwydd beth sy’n bwysig yw’r ffaith bod y plant gyda chymhelliant i wneud yn dda yn yr ysgol. Er hynny, mae’r ddadl yma ddim yn llwyddo. Ystyriwch athro sydd yn hapus gyda dau blentyn sy’n gystal â'i gilydd ynglŷn â chymhelliant. Mae Plentyn 1 gyda chymhelliant mewnol. Mae Plentyn 2 gyda chymhelliant allanol. Oes gwahaniaeth tybed? Mae’n debyg bod yna gwahaniaeth oherwydd mewn bywyd mae’n well i wneud rhywbeth sy’n dda oherwydd mae’r peth yn dda, yn lle gwneud rhywbeth da oherwydd ofn cosb. Cymerwch enghraifft foesegol. Mae’n llawer gwell oes mae Dafydd ddim yn rhwystro ei hun rhag lladd ei gymydog oherwydd bydd lladd ei gymydog yn anghywir, yn lle rhwystro ei hun rhag lladd ei gymydog oherwydd ofn y gosb o lofruddio. Cymerwch enghraifft o’r byd gwaith. Mae’n llawer gwell i’r cyflogwr oes mae ei gyflogedigion yn gweithio yn galed oherwydd maent yn dymuno gweithio’n galed er lles boddhad personol, sy’n cyferbynnu gyda chyflogedigion sy’n gweithio yn galed am wobrau ariannol yn unig. Felly mae’n rhesymol i ddweud bod cymhelliant mewnol yn well na chymhelliant allanol.
   Er hynny, mae’r gwahaniaeth rhwng cymhelliant mewnol ac allanol ddim yn gwneud y defnydd o gystadleuaeth yn y dosbarth yn anarferedig ychwaith. Mae’n debyg bod cael rhyw fath o wobr i ennill er lles cymhelliant i ddysgu yn angenrheidiol, ai boddhad personol yw’r wobr hyn, neu wobr allanol fel arian. Ystyriwch yr astudiaeth achos o Dafydd sy’n rhwystro ei hun rhag lladd ei gymydog. Mae cael rhyw faint o gymhelliant allanol yn beth dda ac yn ddelfrydol mewn achos yma. Ystyriwch mai person ofnadwy o greulon yw cymydog Dafydd, ac mae Dafydd yn ei gasáu. Mae’n debyg bod ddim problem gyda Dafydd yn ymatal rhag lladd ef oherwydd bydd e’n anghywir iddo gymryd y sefyllfa mewn i ddwylo ei hun a’i ladd (cymhelliant mewnol), ond hefyd oherwydd y gosb ei fydd yn wynebu (cymhelliant allanol). Mae’r cydbwysedd o’r ddau yn ddelfrydol yma, ac yn ddelfrydol yn gyd-destun y dosbarth, fel gweler yn yr arsylwad o’r grŵp o ferched yn magu cymhelliant o glod yr athrawes tuag at eu hymdrech nhw, a'r bechgyn a wnaeth magu cymhelliant o ennill pwyntiau am eu tîm.
   Mewn erthygl academaidd arall, mae Dweck (1992) yn archwilio'r dull taro targedau i gymhelliant (sef, cymhelliant allanol) a'r dull cymhelliant mewnol. Datganodd fod pwysleisio'r datblygiad o allu personol fel targed yn mwyhau cymhelliant mewnol, ac mae ffactorau sy’n hybu taro targedau perfformiad a gallu yn gysylltiedig gyda chywasg o gymhelliant mewnol. Cefnogodd astudiaeth yma gydag amrywiaeth o astudiaethau sy’n arsylwi a chyfweli blant gwahanol mewn ysgolion. O’r astudiaeth hyn, mae ei chasgliad yn dweud,

‘Learning goals tend to promote active engagement with and enjoyment of challenging tasks, as well as effective persistence in the face of obstacles. They also allow individuals to focus more on their interests and long-term gain (vs. short-term evaluation) in choosing achievement tasks’ (Dweck, 1992)

Mae dadl Dweck yn un sy’n cyffwrdd a mater athronyddol. Hynny yw, pwrpas addysg. Ac yn fwy penodol, ydy dysgu gwybodaeth yn well na choleddu cariad tuag at ddysgu. Nodwyd y ‘Stanford Encyclopedia of Philosophy’,

‘Vigorous debate down the ages; restated more explicitly in terms familiar to philosophers of education, the issues the discussion above flitted over were: education as transmission of knowledge versus education as the fostering of inquiry and reasoning skills that are conducive to the development of autonomy (which, roughly, is the tension between education as conservative and education as progressive and as an instrument of human liberation)’ (Siegel, 2008)

Dadl aseiniad yma yw mai naill ai un yn ddigon. Mae rhaid cael cydbwysedd o’r ddau. Felly mae cystadleuaeth yn y dosbarth dim yn ddigon oherwydd dydy e ddim yn coleddu cymhelliant mewnol tuag at ddysgu i bob plentyn. Yn ei chasgliad, mae Dweck yn cytuno bod angen agweddau o’r ddau,

‘Although most of this paper focuses on the relation and on their role in adaptive motivation, we ended by outlining a framework that also allows a place for performance and extrinsic motivation’ (Dweck, 1992)

Rhan 3: Adfyfyrio ac Arloesi
Arsylwyd dosbarth blwyddyn tri gyda’r athrawes yn defnyddio cystadleuaeth i danio cymhelliant i ddysgu. Cefnogwyd y dull yma o ddysgu gan y damcaniaeth ymddygiadaeth. Ar y llaw arall, defnyddiodd yr athrawes dulliau arall i annog y plant. Wedi archwilio'r arsylwadau yma yng ngolau’r damcaniaethau perthnasol, crëwyd poster o ddosbarth delfrydol blwyddyn tri. Atodwyd lluniau i gynorthwyo’r poster a chynhwyswyd sylwebaeth i esbonio’r cyfan.

Mae’r amgylchedd dysgu delfrydol yn cynnwys chwe maes gwahanol. Mae yna amrywiaeth, megis lleoliad ar gyfer dysgu'r dosbarth cyfan (maes melyn), lleoliad ar gyfer gweithio’n annibynnol (maes coch) a lleoliad ar gyfer gwaith grŵp cymdeithasol (maes porffor). Mae angen cymysgedd o nodweddion mewn amgylchedd y dosbarth er lles datblygiad plant (Claxton and Carr, 2010). Mae’r tri maes yma yn cyflawni'r tair math o wybodaeth yn ôl Piaget (Piaget, 1995) ac yn ôl y tair math o wybod yn ôl llawer o athronwyr epistemoleg (Steup, 2005). Mae’n gyffredin yn epistemoleg i gategoreiddio gwybodaeth mewn i dri chategori, sef

‘knowledge by acquiaintance, know-how and propositional knowledge’ (Steup, 2005)

Mae hyn yn gysylltiedig gyda’r athronydd Bertrand Russell (1959). Mae’r gyntaf yn son am wybod yn syml, megis dysgu rhywbeth trwy ei weld. Gall babi canfod gwybodaeth yma gan edrych ar afal. Nid does angen i’r babi gwybod y gair ‘afal’, ond mae e’n ei weld ac yn deall bod y peth rownd, coch yna yn afal yn ddigonol i gyfrif fel gwybodaeth trwy adnabyddiaeth. Mae gwybod-sut yn gwybod sut i wneud rhywbeth. Mae gan y dyn sydd gallu chwarae golff y math yma o wybodaeth. Er ei fod ddim yn deall y ffiseg tu ôl ei swing golff, mae ganddo’r gallu i chwarae golff. Yn olaf, mae gwybodaeth osodiadol yn gwybod gosodiad, megis ffaith hanesyddol. Mae hwn i gyd yn debyg i’r tair math o wybodaeth a chategorïodd Piaget (1995) sef gwybodaeth ffisegol, gwybodaeth gymdeithasol, a gwybodaeth rhesymol-mathemategol. Mae gwybodaeth ffisegol yn debyg i wybodaeth trwy adnabyddiaeth oherwydd mae’r ddau yn wybodaeth empirig gall plentyn bach deall. Mae gwybodaeth gymdeithasol yn debyg i gwybod-sut oherwydd, rhan fwyaf o’r amser, mae angen rhyw fath o gymdeithas gymdeithasol i ddysgu'r math yma o wybodaeth. Yn olaf, mae gwybodaeth rhesymol-mathemategol yn debyg i wybodaeth osodiadol oherwydd mae’r ddau i wneud a ffeithiau i’w dysgu. O ganlyniad, mae’r tri maes yn y dosbarth delfrydol yn cyflawni'r dasg o ddysgu trwy’r tri math o wybod yn ôl epistemoleg fodern ac yn ôl y tair math o wybodaeth yn ôl y damcaniaethwr Piaget.

   Yn ôl y ddogfen ‘Dyfodol Llwyddiannus’ mae yna tri sylfaen ar gyfer llwyddiant ym myd addysg ac mewn bywyd (Donaldson, 2014). Y tri sylfaen sy’n rhyngddoledig yn y cwricwlwm Newydd yw llythrennedd, rhifedd a chymhwysedd digidol. Ychwanegwyd y tri sylfaen yma yn y dosbarth delfrydol. Dyna’r rheswm pam mae yna gornel darllen sydd i hybu sgiliau llythrennedd. Yn ogystal â sgiliau llythrennedd, mae sgiliau rhifedd wedi ei hystyried yn y dosbarth delfrydol. Defnyddiwyd amryw o ffurf i ddysgu rhifedd, megis y maes gwaith annibynnol, gwaith dosbarth cyfan/ffocws, a chornel mathemateg i weithio yn unigol neu gyda ffrindiau. Hefyd, mae yna maes sy’n ymroddgar tuag at gymhwysedd digidol. Bydd y maes yma yn cynnwys amrywiaeth o ddyfeisiadau a chyfrifiaduron.

   Yn yr arsylwad, gwnaeth yr athrawes bodloni llawer o nodweddion dogfen Dyfodol Llwyddiannus (Donaldson, 2014). Yn enwedig, un o’r pedwar diben Dyfodol Llwyddianus yw cynhyrchu dysgwyr uchelgeisiol. Mae’r awyrgylch cystadleuol yn helpu bodloni'r pwrpas yma oherwydd bydd rhai disgyblion yn anelu’n uchel gyda chystadlaethau a gwobrau i gynhyrchu cymhelliant ynddyn nhw. Gweler y llun o dan y teitl ‘Esiampl o’r dosbarth’. Ar y waliau, gallwyd ychwanegu siart cystadleuaeth a fydd yn hybu'r plant sy’n elwa o hyn. Mae’r awyrgylch yn y dosbarth yn un lliwgar a chyffrous. Pwrpas hwn yw creu awyrgylch lle mae’r plant gallu mwynhau ynghylch awyrgylch cystadleuol. Er hynny, gallwyd dadlau bod awyrgylch cystadleuol ar ben ei hun ddim yn bodloni'r tri diben arall Dyfodol Llwyddianus, sef cyfranwyr mentrus a chreadigol, dinasyddion egwyddorol a gwybodus, ac unigolion iach a hyderus. Dyma pam mae’r dosbarth delfrydol yn cynnwys cydbwysedd yn yr amgylchedd ac awyrgylch. Mae’r amgylchedd yn gyffyrddus ac yn dawel i helpu creu'r awydd yn y plant i fwynhau- gweler y llun o’r cornel darllen ar y poster. Mae hyn yn wahanol i athrawiaeth ymddygiadaeth. Ni all y temtasiwn o wobrau neu'r bygythiad o gosb wir sbarduno cariad tuag at ddarllen. Dyma un o fethiant ymddygiadaeth, a dyma pam mae cydbwysedd yn y dosbarth delfrydol.

   Ni all dysgu digwedd yn hollol tu fewn y dosbarth. Mae lluniadaeth yn gweld plant fel gwyddonwyr, ac mae llawer o astudiaethau yn cefnogi hwn (Shulman, 1987). O ganlyniad, ychwanegwyd maes dysgu tu allan yn y dosbarth delfrydol. Mae cydbwysedd yn bwysig er lles addysg. Yn ogystal a hyn, mae dysgy mewn cyd-destun bywyd go iawn sy’n ystyrlon a deniadol yn bwysig am ddatblygiad plant (Hay McBer Report, 2000). 

Casgliad
[bookmark: _Hlk527581884]Nid mynd yn ôl i ddysgu traddodiadol ag awgrymwyd yn aseiniad yma. Mae cydbwysedd yn angenrheidiol. Yn yr arsylwad, defnyddiodd yr athrawes cystadleuaeth mewn gwers mathemateg. Ar yr un llaw, peth da yw hi i greu awyrgylch cystadleuol i bwnc fel mathemateg oherwydd mae angen i bob plentyn caffael sgiliau rhifedd. Mae rhifedd, llythrennedd a chymhwyster digidol yn rhyngddoledig mewn cwricwlwm newydd Donaldson. Mae pob un agwedd yn hollbwysig. Bydd y cymhelliant i lwyddo yw hybu dysgu sgiliau rhifedd. Ar y llaw arall, nid yw hyn yn strategaeth dda am bopeth. Fel mae lluniadaeth yn dadlau, mae angen cymhelliant mewnol yn ogystal â cymhelliant allanol fel gwobrau a graddau. Mae cymhelliant mewnol yn cael ei gyflawni gan anelu at ddiddordebau'r plentyn. Dyma addysg gyda’r plentyn yn canoledig (Alexander, 2010). Ni all dysgu creadigol digwydd yn dda neu’n rydd mewn cyd-destun addysgu ffurfiol. Mewn geriau Dweck,

‘performance goal only provided a “boost” to performance when students met with success. And although performance goals that are focused on validating ability can have beneficial effects on performance when individuals are meeting with success, the same goals can predict impaired motivation and performance after setbacks’ (Dweck, 2003)

Yn ysgrifennu am effeithiolrwydd athro mewn creu hinsawdd dda yn y dosbarth, nodwyd mewn yn adroddiad, 

‘Effective teachers employ a variety of teaching strategies and techniques to engage pupils and to keep them on task’ (Hay McBer Report, 2000)

Cornel   darllen   L leo liad cyffyrddus a thawel i ddar llen .  

Esiampl o ’ r dosbarth   Dyma esiampl o   d dosbarth  gyda adran   c y f rifiaduron a c adran   ar gyfer gwaith  annib ynol / cymdeithasol .    

